Jakadan Amurka Zai Bayyana Hujjoji Gaban Majalisa Bisa Zargin Neman Karuwai - HausaMedia.Com |™ Hausa News And Entertainment Blog
Home» Hausa News» Jakadan Amurka Zai Bayyana Hujjoji Gaban Majalisa Bisa Zargin Neman Karuwai
Jakadan Amurka Zai Bayyana Hujjoji Gaban Majalisa Bisa Zargin Neman Karuwai
Faisal Abbas July 12, 2016 Comments
Majalisar wakilan Najeriya ta bukaci jakadan Amurka a kasar James Entwistle, ya bayyana a gabanta domin yin karin bayani kan zargin da ya yi wa wasu 'yan majalisar wakilan da bigewa da neman karuwai a lokacin da suka kai wata ziyarar aiki kasar.
Wata wasika da Mista Entwistle ya aike wa shugaban majalisar wakilan, Yakubu Dogara, ya zargi 'yan majalisa uku daga cikin goma da suka kai ziyara kasar da nuna rashin kamala da yunkurin yin fyade da neman karuwai.
A cewar Mista Entwistle 'yan majalisar su ne: Mohammed Garba Gololo (APC, Bauchi), Samuel Ikon (PDP, Akwa Ibom) da kuma Mark Gbillah (APC, Benue).
Mista Entwistle ya kara da cewa, "Mark Terseer Gbillah da Samuel Ikon sun bukaci ma'aikatan wurin ajiye motoci na otal din da su nemo musu karuwai."
Lamarin dai ya sa majalisar ta kafa kwamitin bincike, wanda ya nemi Mista Entwistle ya bayyana a gabanta ranar Laraba da Alhamis, domin gabatar da hujjojinsa kan zarge-zargen da ya yi wa 'yan majalisar.